Auto eksplodirao u Sv. Roku: 'Snimili smo ga kad je grunuo'

Mislim da smo mi zadnji auto koji je prošao, iza nas više nikoga nije bilo i zatvorili su tunel. Baš kad smo prolazili kraj gorućeg auta, on je eksplodirao, rekla nam je čitateljica o požaru u tunelu

<p>U tunelu Sveti Rok u četvrtak malo iza podneva u smjeru mora zapalio se automobil nakon čega su obje tunelske cijevi zatvorene za promet.</p><p>Čitateljica 24sata snimila je eksploziju automobila u trenutku dok je prolazila kraj njega. Nakon nje više nitko nije prošao tunelom, a ispred tunela u oba smjera stvorile su se kilometarske gužve.</p><p>Kako neslužbeno doznajemo, auto je zagrebačkih tablica, a u njemu su bili muž, žena i dvoje djece.</p><p>Na sreću, nitko nije ozlijeđen.</p><p><strong>POGLEDAJTE VIDEO:</strong></p><p>- Mislim da smo mi zadnji auto koji je prošao, iza nas više nikoga nije bilo i zatvorili su tunel. Baš kad smo prolazili kraj gorućeg auta, on je eksplodirao. Mislim da je nakon toga odjeknula još jedna eksplozija - rekla nam je čitateljica koja je snimila video.</p><p><strong>POGLEDAJTE EKSKLUZIVNI VIDEO</strong></p><p>Javio nam se i čitatelj koji je ljutit na Hrvatske autoceste koje su unatoč vijestima o požaru puštale automobile da zapnu u koloni.</p><p>- Mi smo prvu obavijest da se ne može dalje dobili tek kada smo prošli zadnji izlaz s autoceste. Očito netko nije radio svoj posao i nisu na vrijeme preusmjerili promet. Zato su stvorene ogromne kolone, a zapeli su ljudi u automobilima s djecom - kaže nam čitatelj</p><p>VIDEO</p><p>Dobili smo i video iz autobusa u kojem se vidi zapaljeni automobil.</p><p><strong>POGLEDAJTE VIDEO:</strong></p><p>Nakon sat vremena auto koji je izgorio izvukli su iz tunela.</p><p>VIDEO</p><p>- Auto se zapalio kod ugibališta u tunelu oko 13 sati u smjeru mora. Radi se o Citroen Saxu. Vatra je ugašena i auto su izvukli iz tunela. U 13:55 sati pušten je promet u smjeru Zagreba, a u 14:10 u smjeru Splita - rekli su nam iz ličko senjske policije.</p>